BMT Bosh kotibi Antoniu Guterrish Samarqand shahridan chiqib, Nukusga yetib keldi, deb xabar berdi "Facebook"dagi "Un Uzbekistan" sahifasi. Ma’lum qilinishicha, Bosh kotib Nukus shahriga kelgach, Orol bo‘yi muammosi bo‘yicha qisqa taqdimot o‘tkazildi. Taqdimotda BMT Bosh kotibi A.Guterrish, O‘zbekiston Respublikasi Bosh vaziri A.Aripov, Qoraqalpog‘iston Respublikasi Jo‘qorg‘i Kengesi Raisi M.Yerniyazov, O‘zbekiston Respublikasi Tashqi ishlar vaziri A.Komilov va boshqa mehmonlar ishtirok etishdi.